Veszprém-Balaton Filmpiknik
[bookmark: _Toc0]A Filmpikniken premier előtt a Még egy kívánság – immár teljes a program
Immár teljes a megújult Veszprém-Balaton Filmpiknik programja. Mintegy hetven játék- és dokumentumfilmmel, gazdag kisjáték- és animációs filmes válogatással várják a közönséget augusztus 27–29. között Veszprémben és Balatonfüreden. Premier előtt vetítik Dobó Kata és Szilágyi Fanni alkotását, a Még egy kívánságot. A film főszereplői Hermányi Mariann és Kádár L. Gellért, fontos alakítást nyújt Trill Beatrix és T. Danny. Közönségtalálkozók, koncertek, gyerekprogramok teszik majd még izgalmasabbá a fesztivál kínálatát. A Zene nélkül mit ér a film című beszélgetésen - Balázs Ádám, Másik János, Márta István és Kalotás Csaba zeneszerzők műhelytitkokat árulnak el arról, hogyan dolgozik együtt egy zeneszerző egy filmrendezővel. A vetítésekre a mától működő honlapon keresztül csupán 500 Ft-ért válthatóak jegyek.Két film premierjét is a nyári filmes ünnepen tartják. Kollmann András antropológiai szemléletű dokumentumfilmje, az Időre hangolva premierje augusztus 27-én 18 órakor a FOTON ban lesz. Az alkotás egy olyan közösséget mutat be, amelynek tagjai az időjárás szeszélyeihez igazítva rendezik át mindennapjaikat. Egy naptárak és hatékonyság uralta világban ezek az extrémsportolók – kitesurfösök, windsurfösök és siklóernyősök – az előrejelzések, a felhők mozgása és az atmoszférikus bizonytalanság ritmusát követik. Az Időre hangolva az ő életükön keresztül kutatja az ember és a természet közötti törékeny egyensúlyt.Buvári Tamás Föld és vas című, megtörtént eseményeken alapuló filmje is a Filmpikinken debütál augusztus 28-án 15 órakor a Hangvillában. Buvári Lilla, Trill Zsolt és Tutós-Máté Kinga főszereplésével három idősíkban, 1947-ben, 1985-ben és 2025-ben mesél az otthontól való elszakadás különböző formáiról: a magyarországi németek második világháború utáni kitelepítéséről, az 1980-as évek erdélyi magyar polgárainak betelepüléséről, valamint a 2020-as évek Nyugat-Európa felé irányuló migrációs hullámáról.Augusztus 29-én 19.30-kor a Hangvillában premier előtt lesz látható Hermányi Mariann és Kádár L. Gellért főszerepésével, valamint Trill Beatrix és T. Danny fontos alakításával a Még egy kívánság. Takács Juli a munkájában és magánéletében is elkényelmesedett, húszas évei végén járó zenei menedzser. Megszokott hétköznapjai gyökeres fordulatot vesznek, amikor kezébe kerül egy kívánságfüzet, amivel bármit eltüntethet a világból. Egy szakmai baklövés miatt kelepcébe keveredik, és az egyedüli kiút számára az, ha felfuttat egy ismeretlen zenekart. Ehhez használni kezdi a kívánságfüzetet, ami egy idő után egyre extrémebb kívánságokkal lesz tele… Dobó Kata és Szilágyi Fanni filmjében minden kívánság következményekkel jár.Lazán kapcsolódik ehhez a filmhez a Zene nélkül mit ér a film című kerekasztal-beszélgetés, melyen - augusztus 28-án 16 órakor a Nyárkertben - - Balázs Ádám, Másik János, Márta István és Kalotás Csaba zeneszerzők műhelytitkokat árulnak el arról, hogyan dolgozik együtt egy zeneszerző egy filmrendezővel.2026. augusztus 27–29. között Veszprémben és Balatonfüreden mintegy hetven játék- és dokumentumfilmmel, gazdag kisjáték- és animációs filmes válogatással várja a közönséget a megújult Filmpiknik. A premierek mellett olyan, az elmúlt évben bemutatott filmeket láthatnak a filmbarátok, mint Enyedi Ildikó számos díjat nyert Csendes barát című alkotása, olyan közönségsikereket, mint az Itt érzem magam otthon, a Szenvedélyes nők és a Beléd estem, vagy olyan kuriózumokat, mint a Tavalyi szél, a Belső tér, a Tyúk vagy a Random. A filmekre a mától működő honlapon keresztül csupán 500 Ft-ért válthatóak jegyek.

